भड़म नृत्य

भड़म नृत्य 

छत्तीसगढ़  एवं मध्यप्रदेश में विभिन्न प्रकार की आदिवासी जनजातियां रहती हैं। इन जनजातियों की अपनी-अपनी एक अलग विशेषता है, और इन जनजातियों के कई प्रसिद्ध लोकनृत्य भी हैं। इन्हीं आदिवासी जनजातियों में एक पारम्परिक नृत्य का प्रचलन है जिसे भड़म नृत्य  कहा जाता है।
आदिवासी जनजातियों में एक भारिया नामक जनजाति भी है, जो विभिन्न त्योहारों पर नृत्य-गायन करते हैं। आदिवासी समाज में नाचना-गाना इनकी परम्परा है। इस समाज के हर उम्र के लोगों को नृत्य कला का पूरा ज्ञान होता है। इनके वाद्य यन्त्र भी विशेष आकर्षण लायक होते हैं, ये आकार में बड़े और गोल होते हैं। ये अपने सभी वाद्य यंत्रों का निर्माण स्वयं करते हैं। इसी भारिया जनजाति के लोगों द्वारा भड़म नृत्य किया जाता है । 
भारिया जनजाति के लोग भड़म नृत्य अपने हर्ष एवं उल्लास व्यक्त करते हुए करते हैं। विशेषकर भारिया आदिवासी विवाह के अवसर या अन्य किसी खुशी के अवसर इस नृत्य को कर आनन्दित होते हैं।